WICE ลุ้นผลงานครึ่งหลังปี 64 ทำ new high โบรกฯอัพกำไรปี 64-65 โตเด่น
WICE ลุ้นผลงานครึ่งหลังปี 64 ทำ new high โบรกฯอัพกำไรปี 64-65 โตเด่น แนะซื้อเป้า 19 บ.
WICE ลุ้นผลงานครึ่งหลังปี 64 ทำ new high โบรกฯอัพกำไรปี 64-65 โตเด่น แนะซื้อเป้า 19 บ.
26 ต.ค. 2564

บล.เคทีบีเอสที ระบุในบทวิเคราะห์วันนี้ (19 ต.ค.64) ว่า  บริษัท ไวส์ โลจิสติกส์ จำกัด (มหาชน) หรือ WICE (ซื้อ/ปรับเป้าขึ้นเป็น 19.00 บาท) กำไรครึ่งหลังปี 2564 และปี 2565 จะทำ new high ต่อจากการเติบโตทุกธุรกิจ โดย de-rate PERลงเล็กน้อย จากอัตราการเติบโตของกำไรในปี 2565 ที่ไม่สูงเหมือนปี 2564
สำหรับกำไรสุทธิไตรมาส 3/2564 จะทำ new high ได้ต่อเนื่องเป็น 132 ล้านบาท (+135% เทียบช่วงเดียวกันของปีก่อน +19% เทียบไตรมาสก่อนหน้า) จากธุรกิจ sea freight ที่ยังคงโดดเด่นสุด จากปริมาณการขนส่ง ที่เติบโตโดยเฉพาะเส้นทางสหรัฐและยุโรป รวมถึงได้ผลบวกจากค่าบริการขนส่งที่เพิ่มขึ้น และธุรกิจ cross border ที่เติบโตสูงต่อเนื่องจากการเพิ่มตู้คอนเทนเนอร์ให้บริการเพิ่มขึ้นเป็น 500 ตู้ จากครึ่งแรกปี 2564 ที่ 300 ตู้
ปรับประมาณการกำไรปี 2564 ขึ้นโต 8% เป็น 453 ล้านบาท (โต 125% เทียบช่วงเดียวกันของปีก่อน) และปี 2564 ขึ้นโต 7% เป็น 508 ล้านบาท (+12% เทียบช่วงเดียวกันของปีก่อน) สำหรับกำไรปี 2565 ยังเติบโตได้ดี โดยเฉพาะจากธุรกิจ cross border ที่จะเติบโตมากสุด จากแผนเพิ่มตู้คอนเทนเนอร์มากขึ้น และรับรู้กำไรจาก ETL (ธุรกิจ cross border) เพิ่มขึ้นจากการเพิ่มสัดส่วนการถือหุ้นเป็น 51% จากเดิม 40%
ราคาหุ้น outperform SET +15%/+124% ในช่วง 3 และ 12 เดือน จากกำไรทำ new high ต่อเนื่องตั้งแต่ไตรมาส 2/2564 อย่างไรก็ตามยังคงแนะนำ”ชื้อ” จากแนวโน้มกำไรที่จะยังคงเติบโตต่อเนื่อง (EPS 2563-2564 ที่ 40% CAGR) ตามธุรกิจขนส่งที่ฟื้นตัวโดยเฉพาะ สหรัฐ ยุโรป และจีน ที่เป็นตลาดหลักของบริษัท และยังมี upside จากดีล M&amp;A ใหม่ ด้าน valuation ยังน่าสนใจเทรด 2022E PER ที่ 15.6 เท่า คิดเป็น -1.0SD และยังค่ากว่าค่าเฉลี่ยของ peers ที่ 21 เท่า